Osnovna škola Zrinskih i Frankopana Otočac, Kralja Zvonimira 15, 53220 Otočac temeljem članka 5. Odluke o uvjetima i postupku natječaja za davanje u zakup poslovnog prostora u vlasništvu Ličko senjske županije i pravnih osoba u njenom vlasništvu ili pretežitom vlasništvu („Županijski glasnik“ 10/12) i Odluke Školskog odbora KLASA: 003-06/17-01/05, URBROJ: 2125/01-11-17-04, od 20. veljače 2017. godine, objavljuje

**J A V N I N A T J E Č A J**

**za davanje u zakup školskog prostora**

1. Predmet natječaja je zakup poslovnog prostora u Osnovnoj školi Zrinskih i Frankopana Otočac, Kralja Zvonimira 15, 53220 OTOČAC.

Osnovna škola Zrinskih i Frankopana u zakup daje:

* Poslovni prostor u Osnovnoj školi Zrinskih i Frankopana, Kralja Zvonimira 15, 53220 OTOČAC, u prizemlju, površine 13 m²;
* Poslovni prostor se daje u zakup za šaltersku prodaju gotove hrane i bezalkoholnih napitaka;
* Početna cijena zakupa poslovnog prostora iznosi 2.000,00 kuna.
* Poslovni prostor daje se u zakup na vrijeme od 2 godine.
* Iznos jamčevine je 4.000,00 kuna.

1. Ponuda treba sadržavati:

* Naziv, odnosno ime i prezime ponuditelja, sjedište ili adresu, OIB, naziv banke i broj računa radi povrata jamčevine;
* Oznaku poslovnog prostora;
* Ponuđenu mjesečnu zakupninu u apsolutnom iznosu;
* Opis djelatnosti koju će ponuditelj obavljati.

1. Uz ponudu treba priložiti:

* Izvadak iz sudskog registra (ne stariji od 30 dana) za pravne osobe, presliku osobne iskaznice ukoliko je ponuditelj fizička osoba;
* Dokaz o uplaćenoj jamčevini;
* Ovlaštenje (za zastupanje pravnih osoba) odnosno punomoć (za punomoćnika ponuditelja fizičku osobu);
* Potvrdu Porezne uprave o stanju poreznog duga;
* Dokaz o prvenstvenom pravu (ukoliko isto postoji).

1. Svi zainteresirani ponuditelji poslovni prostor mogu razgledati u sve radne dane za vrijeme trajanja natječaja u vremenu od 08:00 do 8:30 sati.
2. Pisane ponude dostaviti poštom ili neposredno u zatvorenoj omotnici na adresu:

Osnovna škola Zrinskih i Frankopana Otočac

Kralja Zvonimira 15

53220 OTOČAC

Povjerenstvo za provedbu natječaja

s naznakom : „za natječaj – s pozivom na KLASU: 372-03/17-01/01 – ne otvaraj“

1. Rok za dostavu ponuda iznosi 15 (petnaest) dana od dana objave natječaja u dnevnim novinama i na mrežnim stranicama Škole.
2. Javno otvaranje ponuda održat će se dana 10. svibnja 2017. godine u 14:00 sati u kabinetu broj 51, Matične škole u Otočcu, Kralja Zvonimira 15.
3. Najpovoljnijom ponudom smatrat će se ona ponuda koja uz ispunjenje uvjeta iz natječaja, sadrži i najveći iznos zakupnine.
4. Odluka o odabiru najpovoljnije ponude dostavit će se svim ponuditeljima u roku od 8 (osam) dana od dana donošenja.
5. Jamčevina najpovoljnijeg ponuditelja zadržava se i uračunava u zakupninu, a jamčevine uplaćene od ponuditelja čije ponude nisu prihvaćene vratit će im se najkasnije u roku od 15 (petnaest) dana od dana donošenja odluke o odabiru najpovoljnijeg ponuditelja.

KLASA: 372-03/17-01/04 RAVNATELJICA

URBROJ: 2125/21-01-17-01 Renata Hodak, dipl. uč., v.r.

U Otočcu, 13. travnja 2017. godine